92/244/ETY: Komission päätös, tehty 8 päivänä huhtikuuta 1992, elävien sikojen, tuoreen sianlihan ja sianlihavalmisteiden tuonnista Tsekkoslovakiasta sekä päätösten 82/425/ETY ja 91/449/ETY muuttamisesta



Virallinen lehti nro L 124 , 09/05/1992 s. 0040 - 0041

Suomenk. erityispainos Alue 3 Nide 42 s. 0031

Ruotsink. erityispainos Alue 3 Nide 42 s. 0031



KOMISSION PÄÄTÖS, tehty 8 päivänä huhtikuuta 1992, elävien sikojen, tuoreen sianlihan ja sianlihavalmisteiden tuonnista T Osekkoslovakiasta sekä päätösten 82/425/ETY ja 91/449/ETY muuttamisesta (92/244/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on muutettuna direktiivillä 91/496/ETY(2), ja erityisesti sen 19 artiklan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY, sellaisena kuin se on muutettuna direktiivillä 91/628/ETY(3), ja erityisesti sen 18 artiklan, sekä katsoo, että eläinten terveyttä koskevat vaatimukset ja eläinlääkärintodistukset tuoreen lihan tuonnissa T Osekkoslovakiasta vahvistetaan komission päätöksellä 82/425/ETY(4), eläinlääkärintodistuksen malli lihavalmisteiden tuontia varten T Osekkoslovakiasta vahvistetaan komission päätöksellä 91/449/ETY(5), T Osekkoslovakian toimivaltaiset viranomaiset ovat ilmoittaneet klassisen sikaruton tautipesäkkeiden esiintymisestä Slovakian tasavallassa ja ne ovat toteuttaneet terveyttä koskevia toimenpiteitä mukaan lukien sikojen ja sianlihan kuljetuksen kieltäminen Slovakian tasavallasta T Osekin tasavaltaan, tämä tilanne on todennäköisesti suureksi vaaraksi yhteisön eläinten terveydelle, ja tämän vuoksi on perusteltua keskeyttää elävien sikojen, tuoreen sianlihan, mukaan lukien villisian liha, ja muiden kuin täysin lämpökäsiteltyjen sianlihavalmisteiden tuonti, tämän vuoksi kyseiset terveystodistukset on muutettava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot eivät saa sallia siansukuisten kotieläinten ja näiden eläinten, mukaan lukien villisika, tuoreen lihan ja lihavalmisteiden tuontia T Osekkoslovakian Slovakian tasavallasta, lukuun ottamatta ilmatiiviisti suljetuissa astioissa lämpökäsiteltyjä lihavalmisteita, jotka ovat saavuttaneet vähintään Fo-arvon 3,00 tai jotka ovat toisin käsiteltyinä saavuttaneet vähintään 80 celsiusasteen sisälämpötilan. 2 artikla Muutetaan päätöksen 82/425/ETY liite A seuraavasti: 1) lisätään ilmaisun "Lähettäjämaa: T Osekkoslovakia", jälkeen ilmaisu "(lukuun ottamatta Slovakian tasavaltaa, kun on kyse tuoreesta sianlihasta)", 2) lisätään IV osaston 1 kohdan ensimmäisen luetelmakohdan ilmaisun "T Osekkoslovakian alueella" jälkeen ilmaisu "(lukuun ottamatta Slovakian tasavaltaa, kun on kyse sioista)", 3 artikla Muutetaan päätös 91/449/ETY seuraavasti: 1) lisätään liitteessä A olevan II osan ilmaisun "T Osekkoslovakia", jälkeen ilmaisu "(lukuun ottamatta Slovakian tasavaltaa, kun on kyse sianlihasta saaduista valmisteista)", 2) lisätään T Osekkoslovakia liitteessä C olevan II osan luetteloon maista, jotka saavat käyttää liitteessä C olevan I osan mallin mukaista terveystodistusta. 4 artikla Tämä päätös on osoitettu kaikille jäsenvaltioille. Tehty Brysselissä 8 päivänä huhtikuuta 1992. Komission puolesta Ray MAC SHARRY Komission jäsen (1) EYVL N:o L 373, 31.12.1990, s. 1 (2) EYVL N:o L 268, 24.9.1991, s. 56 (3) EYVL N:o L 340, 11.12.1991, s. 17 (4) EYVL N:o L 186, 30.6.1982, s. 48 (5) EYVL N:o L 240, 29.8.1991, s. 28